***8. Napirendi pont***

***ELŐTERJESZTÉS***

***Bodmér Község Önkormányzata Képviselő-testületének***

***2022. szeptember 8. napjára összehívott***

***soron kívüli, nyílt ülésére***

***Előterjesztés címe és tárgya:***

*A kötelező felvételt biztosító általános iskolai felvételi körzetéről véleménynyilvánítás, a hátrányos helyzetű gyermekek számáról adatszolgáltatás*

***Tárgykört rendező jogszabály:***

*- a nemzeti köznevelésről szóló 2011. évi CXC. törvény*

*- a nevelési- oktatási intézmények működéséről és a köznevelési intézmények*

 *névhasználatáról szóló 20/2012.(VII.31.) EMMI rendelet*

***Előterjesztő: Katona László polgármester***

***Az előterjesztést készítette: Dr. Sisa András jegyző***

***Tisztelt Képviselő-testület!***

*A nemzeti köznevelésről szóló 2011. évi CXC. törvény 50. § (8) bekezdése értelmében s kormányhivatal meghatározza és közzéteszi az iskolák felvételi körzetét.*

*A nevelési- oktatási intézmények működéséről és a köznevelési intézmények névhasználatáról szóló 20/2012.(VII.31.) EMMI rendelet (továbbiakban: rendelet) 24.§ (1) bekezdése szerint a felvételi körzetek megállapításához a Fejér Megyei Kormányhivatalnak be kell szereznie a Fejér megyében található valamennyi érintett önkormányzat véleményét, amely tartalmazza a település jegyzőjének nyilvántartásában szereplő, a településen lakóhellyel, ennek hiányában tartózkodási hellyel rendelkező hátrányos helyzetű, általános iskolába járó gyermekek létszámát intézményi és tagintézményi bontásban.*

*A gyermekek védelméről és a gyámügyi igazgatásról szóló 1997.évi XXXI. törvény 67/A. §-a értelmében a hátrányos, halmozottan hátrányos helyzet szempontjából meghatározó tényezők a következők:*

*- a szülő, a családbafogadó gyám (továbbiakban: gyám) iskolai végzettsége alacsony, legfeljebb alapfokú végzettség;*

*- a szülő, gyám alacsony foglalkoztatottsága;*

*- elégtelen lakáskörülmények;*

*A nevelésbe vétel, valamint a tanulói jogviszonyban álló fiatal felnőtt számára nyújtott utógondozói ellátás.*

*A hátrányos helyzetű gyermek: az a rendszeres gyermekvédelmi kedvezményre jogosult gyermek, aki esetében az alábbi körülmények közül egy fennáll:*

*- a rendszeres gyermekvédelmi kedvezmény igénylésének időpontjában a gyermeket együtt nevelő mindkét szülő, a gyermekét egyedül nevelő szülő, illetve a családbafogadó gyám legmagasabb iskolai végzettsége alapfokú. (Az alacsony iskola végzettség igazolása a kérelmen megtett önkéntes nyilatkozattal történik.)*

*- A rendszeres gyermekvédelmi kedvezmény igénylésének időpontjában a gyermeket nevelő szülők bármelyike vagy a családbafogadó gyám a szociális törvény szerinti aktív korúak ellátására jogosult vagy a kedvezmény igénylésének időpontját megelőző 16 hónapon belül legalább 12 hónapig álláskeresőként tartotta nyilván a munkaügyi központ.*

*- A gyermek szegregátumnak nyilvántartott környezetben, vagy az eljárás során felvett környezettanulmány szerint félkomfortos, komfort nélküli vagy szükséglakásban, illetve olyak lakáskörülmények között él, ahol korlátozottan biztosítottak az egészséges fejlődéshez szükséges feltételek.*

*Halmozottan hátrányos helyzetű gyermek az a rendszeres gyermekvédelmi kedvezményre jogosult gyermek, aki esetében a fenti három körülmény közül legalább kettő fennáll. Halmozottan hátrányos helyzetű továbbá a nevelésbe vett gyermek és az utógondozói ellátásban részesülő, tanulói vagy hallgatói jogviszonyban álló fiatal felnőtt.*

*2013. szeptember 1-jétől a jegyzői gyámhatóság a rendszeres gyermekvédelmi kedvezmény megállapítására irányuló eljárás során az ügyfél erre irányuló kérelme esetén – megvizsgálja a hátrányos, halmozottan hátrányos helyzet fennállását is. Amennyiben a feltételek fennállnak, a jegyző a rendszeres gyermekvédelmi kedvezményre jogosító határozat meghozatalával egyidejűleg, azzal azonos időtartamra, de külön döntéssel megállapítja, hogy a gyermek hátrányos vagy halmozottan hátrányos helyzetű.*

*Bodmér községben összesen 0 fő szerepel hátrányos helyzetű gyermekként a jegyzői nyilvántartásban.*

*A Székesfehérvári Tankerületi Központ illetékességi területén található, kötelező felvételt biztosító általános iskola a 2021/2022-es tanévre Bodmér községre vonatkozóan a Vértesboglári Nyelvoktató Német Nemzetiségi Általános Iskola.*

*A Vértesboglári Nyelvoktató Német Nemzetiségi Általános Iskolában 0 fő hátrányos helyzetű bodméri gyermek tanul.*

*A hátrányos helyzetű tanulók számát és arányát tekintve nincs szükség a körzethatár módosítására.*

*Kérem a Tisztelt Képviselő-testületet, hogy az előterjesztést megtárgyalni, és a határozati javaslatot elfogadni szíveskedjen.*

*Bodmér, 2022. szeptember 7.*

*Tisztelettel:*

 ***Katona László***

 *polgármester*

***Határozati javaslat:***

***Bodmér Község Önkormányzata Képviselő-testületének***

***/2022. (IX. 8.) határozata***

***az iskola felvételi körzetéről, a hátrányos helyzetű gyermekek számáról***

*Bodmér Község Önkormányzata Képviselő-testülete egyetért a Fejér Megyei Kormányhivatal által kialakított, Bodmér község közigazgatási területére vonatkozó kötelező felvételt biztosító általános iskolai felvételi körzet meghatározással, kijelölésével.*

*A Felcsúti Közös Önkormányzati Hivatal jegyzőjének nyilvántartásában szereplő, Bodmér községben lakóhellyel, ennek hiányában tartózkodási hellyel rendelkező hátrányos helyzetű gyermekek létszáma: 0 fő Ebből óvodás 0 fő, általános iskolában 0 fő, középiskolában 0 fő tanul.*

*Határidő: 2022. október 15.*

*Felelős: polgármester*